**Előterjesztés**

**Hévíz Város Önkormányzat Képviselő-testületének**

**2021. szeptember 30-i nyilvános ülésére**

**Tárgy:**  Hévíz Turisztikai NKft. taggyűléséhez mandátum kibocsátása

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat 43%-os üzletrésszel rendelkezik a Hévízi Turisztikai Nonprofit Kft-ben. A Nonprofit Kft. 2021. október 7-én taggyűlést hívott össze. A taggyűlésen, Hévíz Város Önkormányzatát Papp Gábor, polgármester képviseli, ehhez szükséges a résztulajdonos önkormányzat Képviselőtestületének mandátum kialakítása.

Az ügyvezető igazgató megküldte az alábbi napirendi pontokhoz tartozó dokumentációt.

1. Napirendi pont: A Hévízi Turisztikai Nonprofit Kft. 2021. évi első féléves közbenső mérleg és eredménykimutatás elfogadása könyvvizsgálói jelentéssel
2. Napirendi pont: A Hévízi Turisztikai Nonprofit Kft 2021. évi módosított üzleti tervének elfogadása
3. Napirendi pont: A társaság saját tagjaival kötött szerződéseinek jóváhagyása
4. Napirendi pont: A Hévízi Turisztikai Nonprofit Kft. A Hévízi Turisztikai Nonprofit Kft. „Egyes juttatások, kiküldetések, tanulmányutak-elszámolási szabályzat” elfogadása
5. Napirendi pont: A Hévízi Turisztikai Nonprofit Kft. társasági szerződésének módosítása
6. Napirendi pont: Egyéb ügyek

Az első naprendi pontot Hévíz Város Önkormányzat Képviselő-testületének 144/2021. (VIII. 26.) határozata szerint elfogadásra javasolja. Képviselőtestület eszerint a Hévízi Turisztikai Nonprofit Kft. 2021. I. félévi gazdálkodása könyvvizsgálói jelentéséről szóló elfogadó mandátumot alakítja ki.

A második napirendi pont, a módosított üzleti terv beterjesztésének oka, hogy a 2021. év első felében a járványügyi helyzet okozta gazdasági változásokra reagálva aktualizálja a Hévízi Turisztikai Nonprofit kft. pénzügyi tervét; bevétel és költségoldalát egyaránt, rendezvény- és marketingtevékenységét és a kapcsolódó gazdálkodási tervszámait. A dokumentáció alapján javasoljuk elfogadásra és a mandátum kialakítását.

A harmadik naprendi pontot, a társaság saját tagjaival kötött szerződések listája alapján javasoljuk elfogadásra.

A negyedik napirendi pont, a mellékelt „Egyes juttatások elszámolása” szabályzat alapján javasoljuk elfogadásra.

Az ötödik napirendi pont, a társasági szerződés módosításának oka, a tulajdonosi adatok módosulása, Hévízgyógyfürdő és Szent András Reumakórház helyett átszervezések miatt a Magyar Állam (tulajdonosi jogok gyakorlója: Országos Kórházi Főigazgatóság) elfogadását javasoljuk.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a **Hévízi Turisztikai Nonprofit Korlátolt Felelősségű Társaság** (székhelye: 8380 Hévíz, Rákóczi utca 2.)., cégjegyzékszám: Cg. 20-09-071334, a továbbiakban: a Társaság) tagjai elé a társasági szerződés 11. pontja alapján a határozati javaslatokról mandátumot biztosít a polgármester részére.

2. A polgármester szavazzon igennel a csatolt meghívó szerinti napirendi pont megtárgyalására.

3. A polgármester az alábbi határozati javaslatról szavazzon igennel:

* 1. Napirendi pont szerinti határozattervezet: A Taggyűlés a Társaság 2021. évi féléves beszámolóját a 2021. június 30-ai állapotnak megfelelően az eszközök és források értékét egyezően 70.965 ezer forint összegben, valamint a 2021. első félévi adózott pozitív eredményét 7.312 ezer forint összegben jóváhagyja.
  2. Napirendi pont szerinti határozattervezet: A Taggyűlés a Társaság 2021. évi módosított üzleti tervét elfogadja.
  3. Napirendi pont szerinti határozattervezet: A Taggyűlés a Társaság saját tagjaival kötött szerződéseit a csatolt melléklet alapján elfogadja.
  4. Napirendi pont szerinti határozattervezet: A Taggyűlés a Társaság „Egyes juttatások, kiküldetések, tanulmányutak-elszámolási szabályzat” a csatolt melléklet lapján elfogadja.
  5. Napirendi pont szerinti határozattervezet: A Taggyűlés a Társaság módosított Társsasági Szerződését a csatolt melléklet alapján elfogadja.

Felelős: Papp Gábor polgármester

Határidő: 2021. október 7.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | Ügyvezető igazgató |  |  |
|  |  |  |  |